OpenLLM-France/wikimedia huggingface dataset:
# Jose Luis Bilbao Mentxaka

Jose Luis Bilbao Mentxaka, ezizenez Bala Beltz (Erandio, Bizkaia, 1921eko irailaren 8a - Bizkaia, 2014ko urtarrilaren 28a) euskal herritar futbolari bat izan zen. Bere ibilbide profesional gehiena Athletic Klubean jokatu zuen.

## Ibilbidea

Espainiako Futbol Ligako Lehen Mailan lehenbiziko partidua Real Zaragoza futbol taldean jokatuz izan zen, bertan bi denboraldietan jardun zuelarik, 1939-1940 eta 1940 eta 1941.
Handik Athletic Klubera joan zen, 1941eko urriaren 12an talde honekin lehenbiziko partidua jokatu zuelarik, Real Madrilen aurka, bizkaitarrek 1-0 irabaziz. Berehala, bere abiadura eta azal beltzaranaren ondorioz Bala Beltz ezizena jaso zuen.
1941-1942 eta 1951-1952 denboraldien bitartean Athletic Klubean jokatu zuen. Hegalean jokatu ohi zuen futbolari fin, azkar eta kementsua izan zen, baina zoritxarrez garai hartan Piru Gainza futbolari ospetsuak postu horretan jokatzen zuenez, Bala Beltzak Athletic Kluban jardun zituen 10 denboraldietan zehar ordezko gisa jokatzera derrigortua egon zen. Athletic Klubarekin 68 partidu jokatu zituen, 53 Ligakoak eta 15 Espainiako Futbol Errege Kopakoak, denera 15 gol sartuz. Ligako txapelduna behin izan zen (1942-1943) eta Errege Kopa lauetan irabazi zuen (1942-1943, 1943-1944, 1944-1945 eta 1949-1950). 1950eko urriaren 12an Athletic Klubarekin bere azken partidua jokatu zuen, hain zuzen ere, Reial Club Deportiu Espanyol kataluniar taldearen aurka.
Hainbat futbol talde ezberdin kontratatzeko asmoz bere atzetik ibili eta hamar urtez bere postuan jokatu ohi zuten Irindo, Zarra eta Gainza futbolarien ordezkoa izan ondoren, azkenean Sporting de Gijon asturiar taldeak kontratatu zuen, Asturiasen bere futbolari ibilbide profesionalari amaiera eman ziolarik.
2014ko urtarrilaren 28an 92 urterekin zendu zen.

## Erreferentziak

* 1 2 Fallece a los 93 años el exjugador José Luis Bilbao "Bala Negra". Blogeitb.com (Gaztelaniaz)

## Kanpo estekak

* Jose Luis Bilbao, Bala Beltz. Auñamendi Entziklopedia. Euskomedia.org (Gaztelaniaz)
* Datuak: Q3810474
# Jose Luis Goioaga

Jose Luis Goioaga Escario (Bilbo, 1895 – Neguri, 1968ko apirilaren 11a) euskal herritar politikaria eta enpresaburua izan zen.

## Biografia

Deustuko Unibertsitatean zuzenbidea ikasi ondoren, Salamancako Unibertsitatean doktoretza lortu zuen. Fernando Ybarraren idazkaria zela, 1916an Partido Liberal-Conservadorren bilbotar adarra sortu zuen. El Pueblo Vasco egunkaria sortzera ere lagundu zuen. Gerra ondoren Bizkaiko Foru Aldundiaren eta Bizkaiko Aurrezki Kutxaren presidentea izan zen.

## Lanak

* Causa por rebelión militar instruída con motivo de los sucesos acaecidos el día 10 de agosto de 1932 (1933).
* Don Francisco de Quevedo y su significación en la literatura española (1942).
* El Conde de Villamediana (1944).

## Erreferentziak

* ↑ Auñamendi Eusko Entziklopedia. José Luis Goyoaga Escario. .
* Datuak: Q12260658
# Jose Luis González

José Luis González Urbiola (Iruñea, 1959ko maiatzaren 31), liburuetan Joseluis González, idazle eta poeta nafarra da.

## Biografia

Literatura irakaslea, 2003tik 2007ra Iruñeko Udalaren Kultur Arloko zuzendaria izanda, CDNek bere alderdiak izendatua. Gaur egun, Nafarroako gobernuarentzat lan egiten du.
Nafarroako Unibertsitatearen Nuestro Tiempo aldizkariaren arlo bat zuzentzen du.

## Bibliografia

* De todo esto soy yo, (1991)
* Datuak: Q11685465
# Jose Luis Garaioa

Jose Luis Garaioa (Faltzes, 1952ko abuztuaren 7a – El Paso, Texas, AEB, 2020ko azaroaren 24a) Nafarroa Garaiko agustindar fraidea eta misiolaria izan zen. 1998an Nafarroako Urrezko Domina jaso zuen, Santiago Marcilla eta Sagrario Larralderekin batera, Nafarroako misiolarien izenean.

## Bizitza

Jose Luis Garaioa Faltzesen jaio zen 1952ko abuztuaren 7an. Agustindar Errekoletoen Ordenan sarturik, Lodosan eta Martzillan ikasi zuen, eta 1976an apaiztu zen. Mexikon hasi zen misiolari lanetan, Chihuahuako Mendebaldeko Sierra Madren. Ondoren Costa Rican, Valladoliden eta Madrilen jardun zuen. 1998ko urtarrilean Sierra Leonara iritsi zen, herrialdea gerra giroan zela. Urte bereko otsailean, Fronte Iraultzaile Batuak bahitu zuen, beste lau europarrekin batera. Bi aste geroago askatu zuten.
Espainian egonaldi labur bat egin eta gero, 1998ko maiatzean Estatu Batuetara joan zen, muga zeharkatzen zuten mexikar etorkinei laguntzera. Zazpi urte eman zituen Mexiko Berrian eta Texasen, eta 2006an Sierra Leonara itzuli zen. Bertan, besteak beste, 2014ko ebola agerraldiari egin behar izan zion aurre. 2015ean, El Pasora igorri zuten berriz ere, etorkin latinoekin lan egitera. Han hil zen 2020ko azaroaren 24an, COVID-19ak jota.

## Erreferentziak

* 1 2 Fallece el misionero navarro José Luis Garayoa, que fue secuestrado en Sierra Leona en 1998. Diario de Navarra, 2020ko azaroak 25, diariodenavarra.es (Noiz kontsultatua: 2020-11-26).
* ↑ José Luis Garayoa: “El que no quiera ser pobre sólo tiene que compartir”. redes-ongd.org (Noiz kontsultatua: 2020-11-26).
* ↑ Sierra Leonan bahitutako fraile nafarra ondo dago, eta hura askatzea negoziatzen ari da gotzain bat. Euskaldunon Egunkaria, 1998ko otsailak 19, CC BY-SA 4.0, berria.eus (Noiz kontsultatua: 2020-11-26).
* ↑ Jose Luis Garaioa misiolaria EEBBetara joan da mexikar etorkinei laguntzera. Euskaldunon Egunkaria, 1998ko maiatzak 26, CC BY-SA 4.0, berria.eus (Noiz kontsultatua: 2020-11-26).
* ↑ Fallece el misionero español y colaborador de Alfa y Omega José Luis Garayoa. Alfa y Omega, 2020ko azaroak 24, alfayomega.es (Noiz kontsultatua: 2020-11-26).

## Kanpo estekak

* Africa en el corazón, Jose Luis Garaioaren bloga, joseluisgarayoa.com
* Datuak: Q102361877
# KDevelop

KDevelop C eta C++-eko GNU/Linux eta beste Unix-moduko sistema eragileentzako garapen ingurune integratua da. KDevelop 3.0 KDevelop 2ren berridazketa osoa izan zen. KDE 3.2rekin kaleratu zen 2004ko Otsailan. KDevelop GPL lizentziapean argitaratzen da.
KDevelopek ez du konpiladore propiorik, horren ordez GCC edota beste konpiladore batzuk erabiltzen ditu kode egikarigarria sortzeko.
Oraingo bertsioak, 3.3, programazio lengoai askoz gehiago onartzen ditu, hala nola Ada, Bash, Fortran, Java, Pascal, Perl, Python, Ruby eta SQL, C eta C++-z gain.

## Kanpo estekak

* KDevelop homepage
* Datuak: Q468841
* Multimedia: KDevelop / Q468841
# KDKA (AM)

KDKA (1020 AM) Pittsburgheko (Pennsylvania, Ameriketako Estatu Batuak) CBSren irrati estazio bat da, Estatu Batuetan irrati-komertzial bat operatzeko lizentzia lortu zuen lehen irratia izan zena. Beste irrati batzuek ere baimen hori lehenago izan zutela diote, ia gehienak CBSren zati ere badirenak. Gaur egun, KDKA CBS Radio konglomeratuaren barnean dago. KDKAren estudioak bere ahizpa KDKA-TVren toki berean daude (2. kanala) Pittsburgheko erdiguneko Gateway Center gunean, eta bere transmisorea Allison Parken dago.

## Historia

Irratiaren jatorrian Frank Conrad zegoen, 75 watteko irrati bat instalatu zuena Wilkinsburgen, 1916ean. Bere musika emanaldiak oso arrakastatsu izan ziren, eta Conradek lan egiten zuen enpresak, Westinghouse Electric Companyk ikusi zuen irrati komertzial bat egin zezakeela. 1920ko urtarrilaren 2an historian lehen aldiz meza bat emititu zuen irratia izan zen.

## Erreferentziak

* ↑ Harvard university. Graduate school of business administration. [from old catalog]. (1928). The radio industry; the story of its development. Chicago & New York, A. W. Shaw company; London, A. W. Shaw and company, limited (Noiz kontsultatua: 2021-01-02).
* ↑ "Transmission by Satellite Marks 50-Year Gain in Radio Religion", by Donald Janson, The New York Times, January 28, 1921, pA1

## Kanpo estekak

* Datuak: Q1718482
* Multimedia: KDKA / Q1718482
# KEiiNO

KEiiNO norvegiar musika-talde bat da, 2018an sortua. Taldea Fred Buljo raperoak eta Alexandra Rotan eta Tom Hugo abeslariek osatzen dute.

## Kontestua eta ibilbidea

Taldea 2018ko uda amaieran sortu zen, Tom Hugo eta bere senarra, Alex Olsson, "Spirit in the sky" kanta konposatzen hasi zirenean. Proiektua osatzeko, Alexandra Rotan abeslaria eta Fred Buljo rapero eta Joikariarekin batu ziren, KEiiNO ofizialki hirukote bat bezala osatuz. Taldearen izenak Fred Buljoren jaioterritik hartzen du inspirazioa, Kautokeino, hain zuzen ere. Herriaren izena Samieraz Guovdageaidnu da, eta azkeneko -geaidnu zatia "bidea" bezala itzuli daiteke. Fred Buljoren hitzetan, KEiiNOk hirukotea batzera eraman duen bide edo istorioari egiten dio erreferentzia. Taldearen izena, baina, samierazko esanahia Kven dialektoko ahoskatzearekin bateratzeagatik dator, Fred Buljoren arbaso batzuk talde honetakoak baitziren.
Taldea, baina, ez da abeslarien lehen proiektu artistikoa, izan ere, Alexandra Rotanek dioen bezala, "bakoitzak bere karrera zeukan musika-munduan, baina KEiiNO izan da benetan arrakasta erakutsi diena".
KEiiNO "Spirit in the sky" kanta abesteko eratu zen, Norvegiako Melodi Grand Prix leihaketan parte hartuko zuena 2019an. Leihaketa Eurovision Abesti Lehiaketarako Norvegiaren ordezkaria aukeratzeko erabili ohi da, eta KEiiNOk irabazi ondoren, leihaketan parte hartzeko eskubidea bereganatu zuen. Kantak hirukotearen kideek musika munduan aurrera egiteko zailtasunen kontra nola borrokatu duten islatzen zuen: Fred Buljo etnia gutxiengo bateko kide izanda, Tom Hugo gizon homosexuala bezala eta Alexandra Rotan industrian emakumeei ezartzen zaien presioaren kontra. Leihaketan, kanta finalera pasa zen eta bertan 6. postuan geratu zen 331 punturekin, horietako 291 telebotoarenak. Izan ere, Norvegiak telebotoa irabazi zuen.
2020eko maiatzean, taldeak haien lehen diska atera zuen, OKTA izenekoa. Bertan, musika elektronikoa poparekin, joikarekin edota inuiten eztarri-kantekin konbinatzen dituzte. Diskan haien Eurovisioneko kanta ere agertzen da. Aipatzekoa da ere diskan Electric Fields australiar taldearekin egindako elkarlana, hauek haien herrialdea 2019an Eurovisionen ordezkatzen saiatu zirelarik. OKTA Norvegiako zerrendetan agertu zen, 30. postua lortuz.
2021eko urtarrilaren 11an, taldeak Melodi Grand Prixean berriz ere parte hartuko zuela argitaratu zen, "Monument" kantarekin.

## Diskografia

* "Spirit in the sky" (2019)
* "Shallow" (2019)
* "Praying" (2019)
* "Vill ha dig" (2019)
* OKTA (2020)
* "I wanna dance with somebody" (2020)
* "Transarctic lover" (2020)
* "A winter's night" (2020)
* "Monument" (2021)

## Kanpo estekak

* Datuak: Q61009979
* Multimedia: Keiino / Q61009979
# KF Egnatia

KF Egnatia (izen osoa, Klubi i Futbollit Egnatia) Albaniako futbol taldea da, Rrogozhinë hirikoa.

## Historia

Taldea 1934an sortu zen 22 Shtatori Rrogozhinë izenarekin. 1998an hartu zuen gaur egungo izena. 2004an igo zen lehen mailara baina urtebete egin zuen bertan. 2021ean igo zen bigarren aldiz. 2022-23 denboraldi bikaina egin ondoren hirugarrena izan zen Ligan eta Kopa irabazi zuen luzapenean sarturiko golari esker. 2023-24an Liga eta Kopa irabazi zituen.

## Palmaresa

* Albaniako Liga (1): 2023-24.
* Albaniako Kopa (2): 2022-23, 2023-24.

## Kanpo estekak

* Datuak: Q1302027
* Multimedia: KF Egnatia / Q1302027
# KF Laci

KF Laci (izen osoa Klubi Futbollit Laçi) Albaniako futbol taldea da, Laç hirikoa. Albaniako 2 Kopa irabazi ditu.

## Historia

Taldea 1960an sortu zen Industriali Laç eta 1991ean lehen mailara igo zenean Klubi Sportiv Laçi izena hartu zuen. Azkenik 1997an bihurtu zen Klubi Futbollit Laçi, 1996an maila galdu ostean.
2009an itzuli zen lehen mailara eta ordutik aurrera ezagutu ditu garai onenak, Albaniako bi kopa irabazi dituelarik. 2016an finalista izan da hirugarrenez jarraian eta penalti jaurtukeetetan galdu du titulua. Ligan 2014ko hirugarren postua izan du onena.
2010-11, 2013-14 eta 2014-15 denboraldietan UEFA Europa League txapelketan aritu da, emaitza aipagarririk gabe.

## Palmaresa
### Albanian: 3

* Albaniako Liga (0): bigarrena 2022an.
* Albaniako Kopa (2): 2013, 2015.
* Albaniako Superkopa (1): 2015.

## Kanpo estekak

* (Albanieraz) Webgune ez-ofiziala
* Datuak: Q60701
# KEK

KEK laborategia (高エネルギー加速器研究機構 Kō Enerugī Kasokuki Kenkyū Kikō), Japonian, 1976an inauguratua izan zen, eta helburu bezala funtsezko partikulak aztertzea zuen. 12 GeVeko sinkrotroi bat eraiki zen. Ondoren, instalakuntzetara TRISTAN delakoa gehitu zen, KEKB ere deitua, elektroi sorten eta honen antipartikula den positroi sorten arteko talkak ikertzeko, Belle esperimentuaren barnean. Ibarakiko prefeturako Tsukuba hirian kokatua dago. Probazko Azeleragailu Instalakuntza edo ATF ingelesezko siglez ere badu eta K2K esperimentuan ikertutako neutrinoen iturria da. Gainera, KEK Ibaraki prefekturako Tōkai hiriko J-PARCekin bazkidetuta dago, T2K esperimentuan lanean diharduena.

## Kanpo estekak

* Datuak: Q2165768
* Multimedia: KEK (High Energy Accelerator Research Organization) / Q2165768
# KF Liria

KF Liria (albanieraz: Klubi Futbollistik Liria) Kosovoko futbol taldea da, Prizren hirikoa. Kosovoko Liga bat eta 3 Kopa irabazi ditu.

## Palmaresa

* Kosovoko Liga (1): 1995
* Kosovoko Kopa (3): 1995, 2007, 2010
* Kosovoko probintziako liga (4): 1975, 1981, 1983, 1987

## Kanpo estekak

* Datuak: Q1475458
# KF Ballkani

KF Ballkani (albanieraz: Klubi Futbollistik Ballkani) Kosovoko futbol taldea da, Suva Reka hirikoa.

## Palmaresa

* Kosovoko Liga (3): 2022, 2023, 2024
* Kosovoko Kopa (1): 2024

## Kanpo estekak

* Datuak: Q1718604
# KF Feronikeli

KF Feronikeli (albanieraz: Klubi Futbollistik Feronikeli) Kosovoko futbol talde onenetakoa da, Drenas hirikoa. Kosovoko 3 Liga eta 3 Kopa irabazi ditu.

## Palmaresa
### Kosovon: 8

* Kosovoko Liga (3): 2015, 2016, 2019
* Kosovoko Kopa (3): 2014, 2015, 2019
* Kosovoko Superkopa (2): 2015, 2019

### Nazioartean: 1

* Albaniako Independentziaren Kopa (1): 2014

## Kanpo estekak

* Datuak: Q1228264
# José Antonio Maturana

José Antonio Maturana Plaza (Donostia, 1948) euskal abokatu eta politikaria izan zen.

## Biografia

Frankismoan UGT eta PSOEko kidea izan ondoren, 1977an eta 1979an Gipuzkoako diputatu hautatu zuten. 1980an legebiltzarkide hautatua, Eusko Jaurlaritzaren sailburu izendatu zuten.
* Datuak: Q3754337
# José Antonio Montero

José Antonio Montero Botanch (Barcelona, 1965eko urtarrilaren 3a-) saskibaloi jokalari kataluniar ohia da.
Antolatzaile moduan nabarmendu zen Badalonako Joventuten, Rafael Jofresarekin batera. 9 urtez Penyan jokatu eta gero, Barçan 7 urtez ibili zen, eta Frantzian erretiratu zen azkenik.
Espainiako selekzioarekin 78 aldiz jokatu zuen.

## Kirol ibilbidea

* Joventut de Badalona: 1981-1990.
* FC Barcelona: 1990-1997.
* CSP Limoges: 1997-1998.

## Palmaresa

* Espainiako Liga (3): 1995, 1996 eta 1997.
* Korać Kopa (1): 1990.
* Europako kopa: 2 aldiz txapeldunordea, 1991 eta 1996an.
* Europako Errekopa: Behin txapeldunordea, 1988an.

## Kanpo loturak

* (Gaztelaniaz) Monteroren profila ACBren webgunean
* Datuak: Q550259
# José Antonio Musitu

Jose Antonio Musitu Otxoa, (Opakua, 1935eko abenduaren 5a), Euskal Herriko txirrindulari ohia da.

## Palmaresa

1958
* 2. Errioxako Itzulian
* 3. Altsasuko Sarian
# José Antonio Morante Camacho

José Antonio Morante Camacho (La Puebla del Río, 1979ko urriaren 2a), «Morante de La Puebla» ezizena duena, espainiar toreatzailea da.

## Biografia

Toreroa amaren sabeletik, «Morante de La Puebla» sevillar toreoaren egungo interpreterik garbiena da. Aitzineko bular-paseen egunaren gustua hartzen jakin du, hala nola Rafael «El Gallo»k asmaturiko "kikiriki"a edo 2010eko maiatzaren 23an Nimesen egin zuen "pase de la silla", Gallo beraren desagertzearen 50. urteurrena ospatzeko.
Toreatzaile barrokoa da, bere estilo bereziagatik ezaguna. Adibidez, ile-motots naturala daraman gaur egungo zezen-hiltzaile bakarra da; bere traje distiratsuak originaltasun handikoak eta estetikoki oso estimatuak dira.
2004an erretiratu zen, nerbio-krisi baten ondorioz, eta 2005ean «Morante» maila gorenera itzuli zen egungo tauromakian, non lehen mailako postua duen.
Hauteskunde-zerrendetan parte hartu ez arren, Voxen aldeko agerpenak egin ditu.

## Erreferentziak

* ↑ (Gaztelaniaz) Lorca, Antonio. (2017/08/14). «Morante de la Puebla anuncia por sorpresa que se retira» El País ISSN 1134-6582..
* ↑ (Gaztelaniaz) «Elecciones generales. El pueblo de Morante: Vox sigue por delante del PP en La Puebla del Río» El Independiente 2019-4-29.

## Kanpo estekak

* Datuak: Q509611
* Multimedia: Morante de la Puebla / Q509611
# José Antonio Martiarena

José Antonio Martiarena Erastorza (Donostia, 1968ko urtarrilaren 14a - ) euskal txirrindulari ohia da.

## Ibilbidea

1988an Olinpiar Jokoetan hartu zuen parte.
1991 eta 1992 artean txirrindulari profesionala izan zen eta ez zuen garaipenik lortu.

## Taldeak

* Paternina-Don Zoilo (1991)
* C.H.C.S.-Cierma (1992)

## Erreferentziak

* ↑ www.sports-reference.com
* ↑ José Antonio Martiarenaren palmares osoa
* Datuak: Q12260811
# José Antonio Martínez Gil

José Antonio Martínez Gil (La Palma del Condado, Huelva, Espainia, 1993ko otsailaren 12a) Eibar KE futbol taldeko ezker atzelaria da, espainiar jatorrikoa. 2018ko uztailaren lehen egunean ofizializatu zuen bere fitxaketa Eibarrek eta 2021 arterako kontratua sinatu zuen ezker hegalekoa zein ezker zentral bezala joka dezakeen atzelari indartsu honek.
Bere ibilbidea Alcalá taldean hasi zuen, bizi zen herriko taldean eta hor formatu zen futbolari bezala 2013arte. Urte horretan bertan, 20 urterekin, Sevilla futbol taldearen bigarren taldera iritsi zen eta bi urte geroago oso denboraldi ona egin ondoren, 2. mailara igoera lortu zuen bere taldeak.Sevillako bigarren taldean bigarren mailan jokatzera iritsi gabe, beste harrobi batera joatea erabaki zuen, Bartzelonaren bigarren taldera.Han egon zen bi denboraldi eta 2018an, bi denboraldi geroago, harrobiko futbola utzi eta Eibarren lehen fitxaketa bilakatu zen, kontratua bukatzen baitzitzaion.

## Ibilbidea

| Kluba | Urtea(k) | Partida(k) | Gol(ak) |
| Sevilla Atlético | 2014 – 2016 | 50 | 1 |
| F. C. Barcelona "B" | 2016 – 2018 | 66 | 1 |
| Eibar KE | 2018 - egun | | |
* Datuak: Q37370829
# Kailua (Hawaii)

Kailua Ameriketako Estatu Batuetako erroldak esleitutako leku bat da. Honolulu konderrian kokatuta dago, Hawaii estatuan. 40.514 biztanle ditu, 27,375491 kilometro koadroko azaleran banatuta.

## Ikus, gainera

* Honolulu konderria

## Kanpo estekak

* Datuak: Q532459
* Multimedia: Kailua, Honolulu County, Hawaii / Q532459
# Kaiman beltz

Kaiman beltza (Melanosuchus niger) Melanosuchus generoko animalia da. Narrastien barruko Alligatoridae familian sailkatuta dago.

## Erreferentziak

* ↑ The Species 2000 and ITIS Catalogue of Life

## Ikus, gainera

* Melanosuchus
* Alligatoridae

## Kanpo estekak

* TIGR Reptile Database in Species 2000 and ITIS Catalogue of Life: 2011 Annual Checklist
* Datuak: Q504483
* Multimedia: Melanosuchus niger / Q504483
* Espezieak: Melanosuchus niger
# Kaiman kopetaleun

Kaiman kopetaleuna (Paleosuchus) Alligatoridae familiako narrastien generoa da.
Bi espezie besterik ez ditu, biak Hego Amerikan bizi direnak:
* Paleosuchus palpebrosus (Cuvier, 1807)
* Paleosuchus trigonatus (Cuvier, 1807)

## Erreferentziak

* ↑ Brochu, C. A.. (1999). «Phylogenetics, Taxonomy, and Historical Biogeography of Alligatoroidea» Society of Vertebrate Paleontology Memoir 6: 9–100. doi:10.2307/3889340..

## Kanpo estekak

* Datuak: Q1529935
* Multimedia: Paleosuchus / Q1529935
* Espezieak: Paleosuchus
# Kaima Taira

Kaima Taira, japonieraz 平良 海馬, (Ishigaki-Okinawa, 1999ko azaroaren 15a), beisbolean lehiatzen den kirolari japoniarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina lortu zuen Japoniako taldearekin, AEB eta Dominikar Errepublikaren aurretik.
Taldea, honako hauek osatzen zuten: Kōyō Aoyagi, Suguru Iwazaki, Masato Morishita, Hiromi Itoh, Yoshinobu Yamamoto, Masahiro Tanaka, Yasuaki Yamasaki, Ryoji Kuribayashi, Yūdai Ōno, Kodai Senga, Kaima Taira, Ryutaro Umeno, Takuya Kai, Tetsuto Yamada, Sōsuke Genda, Hideto Asamura, Ryosuke Kikuchi, Hayato Sakamoto, Munetaka Murakami, Kensuke Kondo, Yuki Yanagita, Ryoya Kurihara, Masataka Yoshida eta Seiya Suzuki-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Gizonezkoa. |

## Erreferentziak

* ↑ Kaima Taira olympedia.org (Ingelesez)

## Kanpo estekak

* Datuak: Q56886329
* Multimedia: Kaima Taira / Q56886329
# Kaiman uharteetako itsas hobia

Kaiman uharteetako itsas hobia, Jamaika eta Kaiman uharteen artean, Karibe itsasoaren mendebaldeko zatian, itsas ohantzean goragune dibergente bat duen faila transformanteko gune konplexu bat da.
Itsas hobia Ipar Amerikako plakaren eta Karibeko plakaren arteko muga tektonikoaren zati da. Haizeen Pasabidea deritzon itsasartetik, Sierra Maestraren hegoaldean gurutzatuz, Kuban, Guatemalaraino hedatzen da. Elementu geografikoak, lurrazalean jarraitzen du, han Motagua faila deritzo, Guatemala zeharkatzen duena eta Ozeano Barean sartzen da, non Erdialdeko Amerikako itsas hobiaren subdukzio gunearekin mozten den. Fosa hau, nahiko estua da, eta ekialde ipar-ekialdetik mendebalde hego-mendebalderanzko noranzkoan doa. Fosak, 7.686 metroko gehienezko sakonera du, Karibe itsasoko punturik sakonena delarik. Fosaren barnean, itsaspeko goragune bat dago, motelki garatzen dena iparraldetik hegoalderanzko noranzkoan, eta falla nagusiaren gainean muntatutako 420 kilometro inguruko faila baten ondorio izango litzatekeena.
Eozenoan, itsas hobiak, Kaiman uharteetako mendilerroaren sumendi arkua eta Sierra Maestrako lurralde bolkanikoa Kuban, iparraldean eratu zituen subdukzio gune bat zuen. Ipar-ekialderantz mugitzean, Karibe Plakak, Kubako mikroplakan zehar subdukzio bat jasan zuen (Sigurdsson).
Zientzia fikziozko The Abyss filma, 1989an egina, itsas hobi honen sakoneratan girotua dago.

## Kanpo estekak

* Datuak: Q119167
# Kaimanawa zaldi

Kaimanawa zaldia, (ingelesez: Kaimanawa horse), Zeelanda Berriko bertako zaldi arraza baten izena da. Hainbat ezaugarri dauzka komun zaldi tamainako zaldi arrazekin, baina bere tamainarengatik zein beste ezaugarriengatik Kaimanawako zaldia ponien sailkapen taldean sartzen da. Dena den, hainbat ale, handi samarrak direnez, ponien ezaugarrien mugan daude. Batzuetan aparteko arraza bat baino zaldi populazio bereiztutzat hartzen da.
Zaldi arraza hau libre eta basati bizi da Zeelanda Berriko mendietan.

## Erreferentziak

* ↑ (Ingelesez) Arrazari buruzko artikulua "The equinest" entziklopedian.

## Kanpo estekak

* Datuak: Q3191969
# Kaiman muturzabal

Kaiman muturzabala (Caiman latirostris) Caiman generoko animalia da. Narrastien barruko Alligatoridae familian sailkatuta dago.
2,5 m inguru luzea, mutur zapala eta ia luzea bezain zabala duena. Kolorez beltzarana izaten da. Hego Ameriketan Ande mendiez ekialderako zingira belartsuetan eta ur makaletako ibaietan ibiltzen da. Muskuiluak eta ugaztunak jaten ditu. Gizonari ez dio erasotzen.

## Erreferentziak

* ↑ The Species 2000 and ITIS Catalogue of Life
* ↑ Lur entziklopedietatik hartua.

## Ikus, gainera

* Caiman
* Crocodylidae

## Kanpo estekak

* TIGR Reptile Database in Species 2000 and ITIS Catalogue of Life: 2011 Annual Checklist
* Datuak: Q644453
* Multimedia: Caiman latirostris / Q644453
* Espezieak: Caiman latirostris